Βουλευτικές εκλογές στο Κουβέιτ (2023)

Στις 6 Ιουνίου 2023 διεξήχθησαν πρόωρες γενικές εκλογές στο Κουβέιτ για την ανάδειξη 50 από τα 65 μέλη της Εθνοσυνέλευσης.   Οι εκλογές πραγματοποιήθηκαν μετά την ακύρωση των αποτελεσμάτων των πρόωρων εκλογών του 2022 από το Συνταγματικό Δικαστήριο στις 19 Μαρτίου 2023 και την επαναδιάλυση της 16ης συνόδου στις 2 Μαΐου.

Ιστορικό
Κατά τη διάρκεια της 16ης κοινοβουλευτικής περιόδου, οι μη συνεργάσιμοι βουλευτές και υπουργοί οδήγησαν σε πολλαπλές ψηφοφορίες δυσπιστίας και αρκετές παραιτήσεις της κυβέρνησης. Ενέργειες όπως το να κάθονται βουλευτές στις θέσεις των υπουργών στο κοινοβούλιο, οδήγησαν τους υπουργούς να μην παρευρίσκονται στις συνεδριάσεις, γεγονός που με τη σειρά του οδήγησε σε μια οργανωμένη από βουλευτές καθιστική διαμαρτυρία στο κτίριο του κοινοβουλίου , γεγονός που ώθησε τον πρίγκιπα διάδοχο Μισάλ Αλ-Αχμάντ να διαλύσει το κοινοβούλιο στις 2 Αυγούστου 2022.

Πολλοί πρώην βουλευτές και πολίτες προσέφυγαν στο Συνταγματικό Δικαστήριο για να ανατρέψουν τη διάλυση. Στις 19 Μαρτίου 2023 το δικαστήριο ακύρωσε τη διάλυση, αλλά στις 2 Μαΐου 2023 ο Αλ-Αχμάντ διέλυσε ξανά το κοινοβούλιο.

Εκλογικό σύστημα
Τα 50 εκλεγμένα μέλη της Εθνοσυνέλευσης εκλέγονται από πέντε εκλογικές περιφέρειες των δέκα εδρών με απλή μη μεταβιβάσιμη ψήφο.Electoral system Inter-Parliamentary Union  Τα πολιτικά κόμματα δεν έχουν επίσημη άδεια, πράγμα που σημαίνει ότι οι υποψήφιοι κατεβαίνουν επισήμως ως ανεξάρτητοι, αν και πολλές πολιτικές ομάδες λειτουργούν ελεύθερα ως de facto πολιτικά κόμματα. Δικαίωμα ψήφου έχουν όλοι οι πολίτες του Κουβέιτ άνω των 21 ετών.

Δικαίωμα υποβολής υποψηφιότητας έχει οποιοσδήποτε γεννημένος στο Κουβέιτ πολίτης που είναι 30 ετών την ημέρα των εκλογών, που μπορεί να διαβάζει και να γράφει στα αραβικά και δεν έχει καταδικαστεί για κακούργημα ή έγκλημα που αφορά παραβίαση της τιμής ή της εμπιστοσύνης. Στις 22 Ιουνίου 2016 το κοινοβούλιο ψήφισε νόμο που απαγόρευσε σε οποιονδήποτε πολίτη που είχε προσβάλει τον εμίρη να θέσει υποψηφιότητα, με αποτέλεσμα πολλά σημαντικά στελέχη της αντιπολίτευσης, όπως ο Μουσαλλάμ Αλ-Μπαρράκ και ο Μπαντέρ Αλ-Νταχούμ, να μην έχουν δικαίωμα υποψηφιότητας. Όλοι οι εγγεγραμμένοι υποψήφιοι πρέπει να καταβάλουν τέλος εγγραφής πενήντα δηναρίων Κουβέιτ (160$). Η εγγραφή των υποψηφίων πραγματοποιήθηκε μεταξύ 5 και 14 Μαΐου 2023. Συνολικά 252 υποψήφιοι εγγράφηκαν για να συμμετάσχουν στις εκλογές  Ωστόσο, τα τελικά ψηφοδέλτια περιελάμβαναν 207 υποψηφίους έπειτα από 40 αποσύρσεις και τον αποκλεισμό πέντε υποψηφίων, ο χαμηλότερος αριθμός υποψηφίων από τις γενικές εκλογές του 1975.

Υποψήφιες γυναίκες
Δεκαπέντε γυναίκες εγγράφηκαν για να θέσουν υποψηφιότητα στις εκλογές του 2023, ο χαμηλότερος αριθμός από τις εκλογές του 2016. Οι δύο γυναίκες που εξελέγησαν στην ακυρωθείσα σύνοδο του 2022, η Αλίγια Αλ Χαλέντ και η Τζενάν Μπουσερί, ξανακατέβηκαν. Τέσσερις γυναίκες υποψήφιες έθεσαν υποψηφιότητα στη δεύτερη και τέταρτη εκλογική περιφέρεια, τρεις στην πρώτη και τρίτη και μόνο μία στην πολυπληθέστερη εκλογική περιφέρεια, την πέμπτη..

Αποτελέσματα
Η τάση μείωσης της συμμετοχής συνεχίστηκε, με το ποσοστό συμμετοχής 59% να είναι κατά τέσσερις μονάδες χαμηλότερο από τις προηγούμενες εκλογές. Οι αντιπολιτευόμενοι μεταρρυθμιστές νομοθέτες που δεν συνδέονται με την κυβερνώσα οικογένεια κέρδισαν την πλειοψηφία των εδρών. Μόνο μία γυναίκα, η Τζενάν Μπουσερί, εξελέγη. Εκλέχθηκαν επτά Σιίτες έναντι εννέα το 2022.Η σιιτική συμμαχία Taalof διατήρησε τις 2 έδρες της, ενώ η σιιτική ομάδα Συμμαχία Δικαιοσύνης και Ειρήνης έχασε όλες τις έδρες της.

Οι σουνίτες ισλαμιστές σημείωσαν κέρδος σε έδρες με την Ισλαμική Συμμαχία Σαλαφιστών να αποκτά μια τρίτη έδρα. Επίσης οι ανένταχτοι σαλαφιστές Μοχάμεντ Χαγιέφ και Αντέλ Αλ Νταμχί διατήρησαν τις έδρες τους από την ακυρωθείσα σύνοδο του 2022. Ο σαλαφιστής Φαγιέζ αλ-Τζαμχούρ επέστρεψε στο κοινοβούλιο μετά την ήττα του το 2022. Και οι τρεις εκπρόσωποι του Hadas κέρδισαν στις εκλογές του 2023.

38 βουλευτές διατήρησαν τις έδρες τους από την ακυρωθείσα σύνοδο του 2022, ενώ δύο, ο Μαρζούκ αλ Γκανίμ και ο Φαγιέζ αλ Τζαμχούρ, επέστρεψαν από τη διαλυθείσα σύνοδο του 2020. Αυτό οδηγεί σε ένα ποσοστό αλλαγής εδρών μόλις 24%. Δέκα νέοι βουλευτές εξελέγησαν για πρώτη φορά.

 Κόμμα Ψήφοι Ποσοστό % ΈδρεςΜπλοκ Λαϊκής Δράσης14.436 3,07 1Taalof	13.649	2,902Ισλαμική Σαλαφιστική Συμμαχία13.191	2,80	3Ισλαμικό Συνταγματικό Κίνημα	11.031	2,35	3Συμμαχία Δικαιοσύνη και Ειρήνη	4.608	0,98	0Ανεξάρτητοι413.454	87,90	41Σύνολο	470.369	100,00	50Σύνολο ψήφων	470.369	Εγγεγραμμένοι ψηφοφόροι/προσέλευση	793.646	/59,27	

Πηγή: AlQabas

 Παραπομπές 

Κουβειτ
2023